**Kontakt:**

Zala Praprotnik

Asistentka, Marketing

Deloitte Slovenija

Tel.: +386 (1) 3072 870

Fax: +386 (1) 3072 900

Mob: +386 41 892 631

E-mail: zpraprotnik@deloitte.com

**Začenja se 14. Deloittov natečaj za najhitreje rastoča tehnološka podjetja v Srednji Evropi 2013**

**Deloitte, največja revizijska družba na svetu, tudi letos objavlja natečaj za najhitreje rastoča tehnološka podjetja v Srednji Evropi (CE Technology Fast 50). Natečaj - tokrat že 14. po vrsti - je namenjen že uveljavljenim podjetjem v regiji, ki delujejo v tej panogi, pa tudi tistim, ki se še uveljavljajo.**

**Ljubljana, 27. maj 2013**  – **Deloitte Slovenija danes odpira rok za prijave na natečaj za najhitreje rastoča tehnološka podjetja v Srednji Evropi. Natečaj je osnova za vsakoletno objavo lestvice najhitreje rastočih tehnoloških podjetij v Srednji Evropi. Na njem lahko sodelujejo tehnološka podjetja iz Albanije, Bolgarije, Bosne in Hercegovine, Hrvaške, Češke, Estonije, Madžarske, Latvije, Litve, Makedonije, Moldavije, Črne Gore, Poljske, Romunije, Srbije, Slovaške in Slovenije.**

Natečaj CE *Technology Fast 50* razvršča najhitreje rastoča tehnološka podjetja v regiji na osnovi letne rasti prihodkov v obdobju zadnjih petih let. Pri podjetjih, ki bodo sodelovala na letošnjem natečaju, bodo tako šteli prihodki od leta 2008 do leta 2012. Na natečaju je mogoče sodelovati v treh različnih kategorijah, in sicer:

**Hitrih 50 (Fast 50)**

Podjetje, ki se prijavlja v to kategorijo, mora izpolnjevati naslednje pogoje:

* Vsakoletni prihodki v obdobju od 2008 do 2012 morajo znašati najmanj 50.000 evrov;
* Podjetje mora imeti sedež v kateri izmed srednjeevropskih držav (Albanija, Bolgarija, Bosna in Hercegovina, Hrvaška, Češka, Estonija, Madžarska, Latvija, Litva, Makedonija, Moldavija, Črna Gora, Poljska, Romunija, Srbija, Slovaška ali Slovenija);
* Podjetje mora razvijati ali ustvarjati ustrezne tehnologije ali namenjati znaten delež sredstev za raziskave in razvoj;
* Podjetje med svojimi lastniki ne sme imeti večinskega deleža pomembne strateške družbe (ni v vlogi odvisne družbe).

Najboljša podjetja v tej kategoriji bodo izbrana na osnovi letne rasti prihodkov v obdobju petih let, in sicer od leta 2008 do leta 2012.

**Vzhajajoče zvezde (Rising Stars)**

Deloitte v kategorijo *Vzhajajoče zvezde* razvršča mlada obetavna podjetja, ki pa so še premalo let na trgu, da bi lahko izpolnjevala pogoje v osrednji kategoriji *Hitrih 50*. Podjetja, ki se prijavljajo v to kategorijo, morajo delovati od tri do pet let in morajo v vsakem izmed zadnjih treh let (od 2010 do 2012) preseči letni prihodek 30.000 evrov. Razen tega pogoja zanje veljajo enaki pogoji kot za podjetja, ki se prijavljajo v kategorijo *Hitrih 50*.

**Velikih pet (Big 5)**

V to kategorijo se lahko prijavijo podjetja, ki so v zadnjih petih letih dosegla ekstremno rast. Za podjetja, ki se prijavljajo v to kategorijo, veljajo enaki osnovni pogoji kot za osrednjo kategorijo *Hitrih 50*, pri čemer pa mora letni prihodek v zadnjem letu, torej letu 2012, preseči 25 milijonov evrov.

Več informacij o pogojih sodelovanja v posamezni kategoriji najdete na [www.deloitte.com/fast50ce](http://www.deloitte.com/fast50ce).

**Rezultati iz leta 2012**

Leta 2012 se je že drugo leto zapored najvišje na Deloittovi letvici najhitreje rastočih tehnoloških podjetij v Srednji Evropi uvrstil romunski spletni ponudnik letalskih vozovnic *Vola.ro*, ki je v zadnjih petih letih zabeležil več kot 17-odstotno rast prihodkov. To je bila druga najvišja rast v zgodovini tega programa in največja zabeležena rast po letu 2005.

Na drugo mesto se je uvrstil češki spletni ponudnik športne opreme *LiveSport s.r.o*, ki je zabeležil 2.441-odstotno rast v zadnjih petih letih, na tretje mesto pa se je iz kategorije *Vzhajajoče zvezde* v letu 2011 povzpel poljski proizvajalec programske opreme *i3D S.A*. z 2.254-odstotno rastjo na strani prihodkov v zadnjih petih letih.

V kategoriji *Vzhajajoče zvezde* se je lani na prvo mesto uvrstil poljski proizvajalec programske opreme *Netwise S.A*. s 643-odstotno triletno rastjo prihodkov, medtem ko je prvo mesto v kategoriji *Velikih pet* zasedel češki spletni ponudnik parfumov *Internet Shop s.r.o.*

50 najhitreje rastočih tehnoloških podjetij v Srednji Evropi po Deloittovi lestvici v letu 2012 je v povprečju sicer doseglo 1.026-odstotno rast prihodkov v zadnjih petih letih, kar je manj kot v letu 2011, ko je bila povprečna rast prihodkov takratnih 50 najbolje uvrščenih podjetij 1068-odstotna.

Prijave na natečaj *CE Technology Fast 50*  ter pogoji sodelovanja na natečaju so dostopni na spletni strani [www.deloitte.com/fast50ce](http://www.deloitte.com/fast50ce). Prijavljena podjetja bodo avtomatično sodelovala tudi na natečaju [Deloitte EMEA Technology Fast 500](http://www.deloitte.co.uk/fast500emea/), ki zajema najhitreje rastoča tehnološka podjetja v Evropi, na Bližnjem Vzhodu in v Afriki.

Rok za prijave za sodelovanje na natečaju je **15. julij 2013**, lestvice najhitreje rastočih podjetij v vseh omenjenih kategorijah pa bodo predvidoma objavljene v mesecu **oktobru 2013.**